stanford-oval/wikipedia huggingface dataset:
שון פיין
הערות שוליים

↑  SHAWN FAIN - UAW | United Automobile, Aerospace and Agricultural Implement Workers of America, איגוד עובדי הרכב
↑  Flowers, Bianca (2023-09-09). "UAW Union Embraces Social Media as Labor Talks Toughen Ahead of Deadline". Reuters (באנגלית). נבדק ב-2023-09-16.
↑  White, Joseph (2023-09-14). "Auto Union Chief Shawn Fain Quotes Malcolm X, Shines on Facebook as Takes on Detroit Three". Reuters (באנגלית). נבדק ב-2023-09-18.
↑  Shepardson, David (2023-08-09). "UAW Calls Stellantis Contract Offer 'Trash'". Reuters (באנגלית). נבדק ב-2023-09-16.
↑  Grant Schwab, UAW President Shawn Fain to speak Monday night at Democratic National Convention, The Detroit News (באנגלית אמריקאית)
↑  Streitfeld, David (2023-10-05). "New U.A.W. Chief Has a Nonnegotiable Demand: Eat the Rich". The New York Times (באנגלית אמריקאית). ISSN 0362-4331. נבדק ב-2023-11-05.
אמירויות איחוד האמירויות הערביות

מבחינה מנהלית איחוד האמירויות הערביות כולל 7 אמירויות. חלק מהאמירויות מחולקות לנפות.
מפת איחוד האמירויות הערביות
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| מס' | דגל | שם | בירה | שם בשפת המקור | אוכלוסייה  נכון לשנת 2019 | שטח |
| 1 | אבו דאבי | אבו דאבי | אבו דאבי | أبو ظبي | 3,355,900 | 67,340 |
| 2 | עג'מאן | עג'מאן | עג'מאן | عجمان | 534,844 | 259 |
| 3 | דובאי | דובאי | דובאי | دبي | 3,478,300 (2021) | 4,114 |
| 4 | פוג'יירה | פוג'יירה | פוג'יירה | الفجيرة | 256,256 | 1,166 |
| 5 | ראס אל-ח'ימה | ראס אל-ח'ימה | ראס אל-ח'ימה | رأس الخيمة | 400,000 (2023) | 1,683 |
| 6 | שארג'ה | שארג'ה | שארג'ה | الشارقة | 1,800,000 (2022) | 2,590 |
| 7 | אום אל-קיוין | אום אל-קיוין | אום אל-קיוין | أم القيوين | 73,000 (2016) | 755 |
רבי חידקא

| --- | --- |
 השתייכות:  הדור הרביעי לתנאים
 רבותיו:  רבי עקיבא
 בני דורו:  שמעון השקמוני
 
רבי חידקא (בחלק מכתבי היד: חדקאי; בתלמוד הירושלמי: הונדקס) היה תנא בדור הרביעי, כנראה מתלמידי רבי עקיבא.
מאמריו

משמו של רבי חידקא נמסרו שתי הלכות. פסקו הידוע ביותר הוא החיוב לאכול ארבע סעודות בשבת ולא שלוש, משום שלדעתו הפסוק שממנו לומדים שיש לאכול שלוש סעודות בשבת מתייחס רק לסעודות הנאכלות ביום השבת עצמו, ולא לסעודת ליל שבת. דעתו נדחתה מן ההלכה, אך בגינהּ יש הנוהגים לאכול סעודה נוספת בשבת, המכונה "סעודת רבי חידקא".
הלכה נוספת המוזכרת בשמו היא שישנן שמונה מצוות בני נח (ולא שבע), משום שבני נח מצווים גם על איסור סירוס.
גם באגדה נמסרו מספר מאמרים בשמו:
”רבי חידקא אומר: נשמתו של אדם היא מעידה עליו שנאמר משוכבת חיקך שמור פתחי פיך” (תלמוד בבלי, מסכת תענית, דף י"א, עמוד א')
”הוי אוהב את השמא ושנא את המה בכך” (דרך ארץ זוטא, פרק א)
”מן הדא אתה למד שריח הצדיקים יפה וניכר משל רשעים, שכן הוא אומר 'וייקח משה את עצמות יוסף' שהיה ריחו הולך, וכן אתה מוצא ביצחק: 'ראה ריח בני כריח שדה' שהיה ריחו של יעקב ניכר מריחו של עשו”.
בי"ז באדר היה ”יום שבקשו גוים להרוג את חכמי ישראל, עלה הים והשחית שליש בישוב” (הסכוליון למגילת תענית פרק יב)
מסר בשם חברו שמעון השקמוני את האימרה הידועה "מגלגלים זכות על ידי זכאי וחובה על ידי חייב", כנימוק מדוע פרשות מסוימות בתורה (פסח שני, המקושש ובנות צלפחד) נאמרו במיוחד עבור דמויות מסוימות.
לקריאה נוספת

רבי יהודה בן קלונימוס משפיירא, יחוסי תנאים ואמוראים, ירושלים תשכ"ג, עמ' רא"ה–רל"ז.
ביאורים

↑  "שיהא אדם רואה את הנולד וידאג מכל דבר שמא יבוא לידי עבירה, וזהו 'הוי אוהב את השמא' ואל תאמר נואש לכל דבר ולומר 'מה בכך'" (רבי יעקב נאומבורג בפירושו "נחלת יעקב" למסכת דרך ארץ זוטא)
הערות שוליים

↑  כך מסיק היימן על פי תלמוד בבלי, מסכת בבא בתרא, דף קי"ט, עמוד א' וספרי על במדבר פרק ט' פסוק ז'.
↑  תלמוד בבלי, מסכת שבת, דף קי"ז, עמוד ב' ובקצרה גם בתלמוד ירושלמי, מסכת שבת,  פרק ט"ז, הלכה ג'
↑  ראו פסקי תשובות סימן רפט סעיף ו
↑  תלמוד בבלי, מסכת סנהדרין, דף נ"ו, עמוד ב'
↑  בחלק מכתבי היד הנוסח הוא "חזקיה" ולא "חידקא". ראו אצל מיכאל היגר, "מסכתות דרך ארץ", ניו יורק תרצ"ה, עמ' 63.
↑  ילקוט שמעוני,שיר השירים רמז תתקפ"א
↑  תלמוד בבלי, מסכת בבא בתרא, דף קי"ט; ספרי על במדבר פרק ט"ו פסוק ל"ו; ספרי על במדבר פרק כ"ז פסוק ה'; ספרי על במדבר פרק ט' פסוק ז'
בנימין הלוי (רב)

הרב בנימין הלוי אשכנזי (? - שכ"ה, 1565) היה רב בסופיה בירת בולגריה ובסלוניקי שביוון. מחבר ספר המנהגים והמחזור מעגלי צדק על מועדי ישראל.
ביוגרפיה

נולד באשכנז לאביו רבי מאיר הלוי (נפטר בב' בתשרי ה'רע"ט) ובצעירותו למד אצלו. בצעירותו היגר עם משפחתו מאשכנז לארצות הבלקן. בבגרותו כיהן תחילה כרב בקהילת האשכנזים של סופיה בירת בולגריה, ובשנת 1532 (רצ"ב) עבר לסלוניקי שביוון. בשנת 1553 (שי"ג) הוא נשלח על ידי קהילת סלוניקי לשמש כשד"ר לקושטא על מנת לאסוף כספים עבור הקהילה.
בנו בכורו מאיר נספה במגפה בשנת ה'רצ"ד, והוא חיבר על כך קינה. ארבעה ילדים נוספים שלו נפטרו במגפה בשנת ה'ש"ח, והוא חיבר על כך קינה נוספת. שתי קינות אלה, יחד עם קינה שלישית על חורבן בית המקדש, נדפסו על ידו במחזור "מעגלי צדק" בסוף הקינות לתשעה באב.
מחזור מעגלי צדק

רבי בנימין הלוי חיבר 'מחזור נוסח אשכנז' שלימים נקרא בשם 'מעגלי צדק', והוא כלל דינים מנהגים והלכות, וכן פירוש התפילות הפיוטים. נוסח המחזור ומנהגיו תואמים את המנהג שהיה נהוג בין האשכנזים באיטליה.
המחזור כולל תפילות לשבתות השנה, שלוש רגלים ימים נוראים ועוד, עם תוספת ליקוטי דינים ומנהגים לכל השנה וביאורי מילים. אחרונים רבים ציטטו ממחזור זה, החשוב שבהם בחיבור מגן אברהם, שמזכירו לעיתים בראשי תיבות של הספר 'מ"צ'.
מחזור מעגלי צדק > מהדורות

המחזור הראשון נדפס בשאלוניקי בשנת ש"י והוא כלל דינים וביאורים מאת רבי בנימין הלוי, ללא אזכור שם החיבור.
בשנת שי"ז-ש"כ [1560-1557] הוא נדפס בשנית בסביוניטה-קרימונה בתוספת דינים וביאורי מילים, ולראשונה הוא נקרא בשם 'מעגלי צדק'.
מהדורה נוספת נדפסה ונציה, בדפוס זורזי די קבאלי, בשנת ה'שכ"ח [1567]. במהדורה זו נשמטו מעט מהדינים שכתב רבי בנימין, אך נוספו הוספות אחרות . וכן, נוסף בו פירוש ארוך לתפילות ולפיוטים כשבתוכו שולב רוב פירושו של רבי בנימין הלוי וכן הפירוש שנוסף בהוצאת סביוניטה-קרימונה, וכן קטעים נופסים מפירושו של רבי אברהם מפראג, ממהדורת פראג ש"ט-ש"י. גם במחזור זה חלק הדינים נקרא בשם מעגלי צדק.
בחלק מהמדורות הבאות נקרא המחזור כולו בשם מעגלי צדק, על גלגולי הדפסתו ועל שינויים בין הדפוסים רבו דעות החוקרים והביבליוגרפים.
במשך השנים המחזור נדפס פעמים רבות ונחשב לאחד מהמחזורים היודעים יותר.
בניו

כאמור, חלק מבניו נפטרו במגפה בעודם צעירים, בהם ארבעה ילדים ששמם אינו נזכר:
בנו, מאיר - נפטר אף הוא בדמי ימיו, יחד עם בתו הקטנה
בנו, דוד הלוי, ממלא מקום אביו כרב בית כנסת האשכנזים בשלוניקי
בנו, מנחם הלוי, נישא לאישה את אחת מבנות אחיו דוד הלוי.
הערות שוליים

1 2  דניאל גולדשמידט, "מחזורים כמנהג קהילות יוון", בתוך מחקרי תפילה ופיוט, הוצאת מאגנס תש"ם, עמ' 252.
↑  דניאל גולדשמידט, "מחזורים כמנהג קהילות יוון", בתוך מחקרי תפילה ופיוט, הוצאת מאגנס תש"ם, עמ' 256–265.
↑  ראו, בספר ספרי יסוד מאת סטפנסקי, מס' 428 בהע'
↑  למעשה הדפסתו של המחזור נשמכה ארבע שנים, היא החלה בדפוס פואה בסביוניטה והסתיימה בכ"ט אלול ש"כ בדפוס ויצינצו קונטי שבקרימונה.
↑  ראו: מ, בניהו, 'הדפוס העברי בקרימונה' עמ' 141 ואילך.
↑  ראו בשו"ת מהרשד"ם חלק יו"ד סימן קה במעשה שהיה בעקבות שבועה שנשבע לא לישא אישה נוספת על אישה זו. הסיפור הובא גם בהקדמה לספר שו"ת בנימין הלוי, הלוי, בנימין בן מאיר, מעגלי צדק - שו"ת רבי בנימין הלוי, שו"ת רבי בנימין הלוי, באתר אוצר החכמה
| --- | --- |
בקרת זהויות :  NLI: 987007311672105171
חוק סדר הדין הפלילי (חקירת חשודים)

| --- | --- |

 פרטי החוק
 תאריך חקיקה:  26 ביוני 2002
 תאריך חקיקה עברי:  ט"ז בתמוז ה'תשס"ב
 גוף מחוקק:  הכנסת החמש עשרה
 חוברת פרסום:  ספר החוקים 1855 מ-4 ביולי 2002, עמ' 468
 משרד ממונה:  המשרד לביטחון הפנים
 מספר תיקונים:  8
 נוסח מלא
 תאריך תחולה:  4 ביולי 2003
 
חוק סדר הדין הפלילי (חקירת חשודים), התשס"ב–2002 מסדיר את אופן חקירתם של חשודים במהלך חקירה משטרתית. בין השאר קובע החוק שהחקירה תיערך בשפתו של החשוד, ואת אופן תיעודה של החקירה.
היסטוריה חקיקתית

הצעת החוק, שכללה רק הוספת סעיף לפקודת הראיות המחייב הקלטת וידאו של הודאת נאשם כי עבר עבירה שעונשה מאסר עשר שנים או יותר, הוגשה על ידי חבר הכנסת אמנון רובינשטיין. בדברי ההסבר להצעת החוק נומק הצורך בתיקון זה:
...
בדיון בהצעת החוק בוועדת החוקה, חוק ומשפט הוחלט למזגה עם הצעת חוק של חברת הכנסת יהודית נאות, שבה הוצע להקליט בווידאו את מלוא חקירת משטרה בעבירות שעונשן מעל חמש שנות מאסר. המלצה לביצוע הקלטה כזו נכללה בהמלצות של ועדת גולדברג משנת 1994. במהלך הדיון בוועדה הורחבה ההצעה להצעת חוק סדר הדין הפלילי (חקירת חשודים), וזו הוצגה לכנסת לקריאה שנייה ושלישית ואושרה ברוב של 51 חברי הכנסת וללא מתנגדים.
החוק אושר בכנסת החמש עשרה ב-26 ביוני 2002, ונקבע בו שתחילתו שנה מיום פרסומו, כלומר ב-4 ביולי 2003.
מאז אישורו תוקן החוק שמונה פעמים. שינוי עיקרי עוסק בקביעה (בסעיף 17) שהחובה לתעד חקירת חשוד בתיעוד חזותי או בתיעוד קולי לא תחול על חקירת חשוד בעבירת ביטחון. בגרסה הראשונה של החוק נקבעה הוראת שעה לפיה פטור זה יחול במשך חמש שנים. בתיקון מס' 4 לחוק, שאושר סמוך לתום תקופה זו, הוארכה תקופת הפטור לתשע שנים. דברי ההסבר להצעת החוק נימקו זאת: "תיעוד כאמור, בנסיבות המיוחדות של חקירה ביטחונית שבה ההתמודדות היא מול ארגוני טרור קיצוניים המפיקים לקחים ומטמיעים אותם בקרב אנשיהם, יש בו כדי לפגוע באיכות החקירה ולהרתיע נחקרים לפני מסירת מידע - ובכך למעשה לשרת את מטרתם של ארגוני הטרור תוך פגיעה חמורה ביכולת סיכול הטרור והעמדת עבריינים לדין." בתיקון מס' 6 לחוק, שאושר סמוך לתום תקופת הפטור המוארכת, הוארכה תקופת הפטור לשתים עשרה שנים. בתיקון מס' 7 הוארך הפטור עד 4 בינואר 2017, ובתיקון מס' 8 הפכה הוראת השעה להוראה קבועה, שאינה מוגבלת בזמן, תוך יצירת מנגנון פיקוח שבא להבטיח שהפטור לא ינוצל לרעה.
הוראות החוק

חקירת חשוד תתנהל בשפתו או בשפה שהחשוד מבין ודובר אותה, לרבות שפת סימנים.
חקירת חשוד תתנהל בתחנת משטרה, אלא אם כן סבר השוטר כי לא ניתן לנהלה בתחנה או שיש צורך ענייני לנהלה בדחיפות מחוץ לתחנה, או אם סבר הקצין הממונה כי קיים צורך ענייני בחקירת החשוד מחוץ לתחנה.
תיעוד חזותי או תיעוד קולי של חקירת חשוד יהיה בכל מהלכה של החקירה מראשיתה ועד סופה ויכלול את חילופי הדברים שנעשו בין חוקר לחשוד או בנוכחותו של החשוד, ובתיעוד חזותי, לרבות תגובות או תנועות גוף. בעבירות שהעונש המרבי שנקבע להן הוא מאסר עשר שנים או יותר חובה לקיים תיעוד חזותי, אלא אם בשל תקלה טכנית או בשל צורך ענייני, קבע קצין ממונה שלא ניתן לתעד את חקירת החשוד בתיעוד חזותי.
תיעוד בכתב של חקירת חשוד יכלול את עיקר חילופי הדברים וכן התגובות או תנועות הגוף שהן תחליף לחילופי דברים, שנעשו בין חוקר לחשוד או בנוכחותו של חשוד, באופן שישקף נכונה את המתרחש בחקירה, מראשיתה ועד סופה; התיעוד בכתב ייערך בו זמנית עם חקירת החשוד או סמוך לה ככל האפשר. התיעוד ייכתב בשפה שבה נערכה החקירה, אך אם לא ניתן לתעד בכתב חקירתו של חשוד בשפה שבה היא מתנהלת, תתועד החקירה בתיעוד חזותי או בתיעוד קולי. אם התנהלה החקירה בשפת סימנים, תתועד בתיעוד חזותי בלבד. היה לשוטר יסוד להניח שהחשוד אינו יודע קרוא וכתוב או שהוא אדם עם מוגבלות, המקשה עליו לאשר את נכונות תיעוד החקירה בכתב, תתועד החקירה בתיעוד חזותי או בתיעוד קולי.
חקירת חשוד מחוץ לתחנה תתועד בתיעוד חזותי, בתיעוד קולי או בתיעוד בכתב; ואולם שחזור של העבירה בידי החשוד יתועד בתיעוד חזותי בלבד. נחקר חשוד מחוץ לתחנה בעבירה שהעונש המרבי שנקבע לה הוא מאסר עשר שנים או יותר, יוצג לו תיעוד החקירה בתחנה בהקדם האפשרי, והוא יתבקש לאשרו; נוכח חוקר, בעת התנהלות החקירה, כי לא תהיה אפשרות להביא את החשוד לתחנה במועד סביר קרוב, יוצג התיעוד לחשוד במקום שבו נערכה החקירה והוא יתבקש לאשרו. נחקר חשוד מחוץ לתחנה בעבירה שעונשה חמור פחות והחקירה תועדה בכתב, יוצג התיעוד לחשוד במקום שבו נערכה החקירה והוא יתבקש לאשרו; לא אישר החשוד את התיעוד במקום החקירה, יוצג התיעוד לפני החשוד בתחנה, בהקדם האפשרי, והחשוד יתבקש לאשרו.
החובה לתעד חקירת חשוד בתיעוד חזותי או בתיעוד קולי לא תחול על חקירת חשוד בעבירת ביטחון, ואולם יבוצעו פיקוח ובקרה אקראיים על חקירות אלה.
הוראות חלק א׳ לפקודת העדות יחולו על חקירת חשוד בכפוף להוראות חוק זה.
שרת המשפטים והשר לביטחון הפנים פרסמו תקנות לגבי אופן התמלול של תיעוד חזותי או קולי.
המפרסם תיעוד חזותי או קולי של חקירה, כולו או חלקו, בלא רשות בית משפט, דינו – מאסר שנה.
ביאורים

↑  החובה לרשום הודעות והודאות בשפתו של הנחקר עלתה מעמים אחדות בפסקי דין של בית המשפט העליון טרם חקיקתו של חוק זה, ונכללה גם בפקודות הקבע של המשטרה.
הערות שוליים

↑  הצעת חוק לתיקון פקודת הראיות (מס' 15) (הודאת נאשם בעבירות חמורות), התשס"א-2000, ה"ח 2928 מ-30 באוקטובר 2000
↑  פרוטוקול מס' 276 מישיבת ועדת החוקה חוק ומשפט 13 במרץ 2001, באתר הכנסת
↑  הצעת חוק הדין הפלילי (תיקון - הקלטת חקירות בווידאו), התש"ס-1999, באתר הכנסת
↑  ועדת גולדברג, הוועדה לעניין הרשעה על סמך הודאה בלבד ולעניין העילות למשפט חוזר דין-וחשבון, ירושלים, התשנ"ה-1994, עמ' 30–35
↑  הכנסת החמש-עשרה, הישיבה השלוש מאות-ועשרים-ושלוש, יום רביעי, ט"ז בתמוז תשס"ב, 26 ביוני 2002, באתר הכנסת
1 2  חוק סדר הדין הפלילי (חקירת חשודים), התשס"ב-2002, ס"ח 1855 מ-4 ביולי 2002
↑  חוק סדר הדין הפלילי (חקירת חשודים) (תיקון מס' 4), התשס"ח-2008, ס"ח 2158 מ-17 ביוני 2008
↑  הצעת חוק סדר הדין הפלילי (חקירת חשודים) (תיקון מס' 4), התשס"ח-2008, ה"ח הממשלה 385 מ-19 במאי 2008
↑  חוק סדר הדין הפלילי (חקירת חשודים) (תיקון מס' 6), התשע"ב-2012, ס"ח 2366 מ-5 ביולי 2012
↑  חוק סדר הדין הפלילי (חקירת חשודים) (תיקון מס' 7), התשע"ה-2015, ס"ח 2493 מ-30 ביוני 2015
↑  חוק סדר הדין הפלילי (חקירת חשודים) (תיקון מס' 8), התשע"ז-2016, ס"ח 2589 מ-22 בדצמבר 2016
↑  ע"פ 1746/00 אנטולי ברילב נ' מדינת ישראל, ניתן ב־5 ביולי 2001
↑   תקנות סדר הדין הפלילי (חקירת חשודים) (תמלול), התשע״ח–2018, ספר החוקים הפתוח, באתר ויקיטקסט
Believe in Me

Believe in Me הוא אלבום הבכורה של מוזיקאי הרוק הכבד האמריקאי דאף מק'אגן, אשר יצא לאור ב-14 בספטמבר 1993.
רקע

באלבום השתתפו כמעט כל חבריו של מק'אגן ללהקת גאנז נ' רוזס באותה עת (מלבד אקסל רוז). בנוסף, השתתפו באלבום ווסט ארקין (כתב מספר שירים עבור גאנז נ' רוזס), חברי להקת סקיד רואו לשעבר סבסטיאן באך ורוב אפוסו, חבר סקיד רואו הנוכחי דייב סאבו, הזמר לני קרביץ והגיטריסט המנוח ג'ף בק.
גרסת הכיסוי לשיר "You Can't Put Your Arms Around a Memory" של ג'וני ת'נדרס, מתוך אלבום האולפן החמישי של גאנז נ' רוזס "The Spaghetti Incident?".
"Man in the Meadow" הוא קינה שכתב מק'אגן לחבר המנוח טוד קרו, אשר היה בסיסט להקת הרוק האמריקאית ג'טבוי בשנים 1983–1987.
הוצאה לאור

בשנת 1993 הוציא מק'אגן לאור את הסינגל "Believe in Me", אשר כלל צד ב' כפול עם השירים "Bambi" (גרסת כיסוי לפרינס) ו-"Cracked Actor" (גרסת כיסוי לדייוויד בואי). בנוסף, הוציא לאור באותה שנה שלושה סינגלים שיווקיים לאלבום – "Punk Rock Song", "I Love You" ו-"Man in the Meadow".
באותה שנה יצא לאור וידאו קליפ לשיר "Believe in Me", אשר לא זכה להצלחה רבה, והושמע לעיתים רחוקות ב-MTV. בקליפ מופיע מונטאז' סרטונים באיכות נמוכה של מק'אגן באולפני הקלטות וסיבובי הופעות.
רשימת השמעה

כל השירים נכתבו והולחנו על ידי דאף מק'אגן (למעט היכן שמצוין אחרת).
| מס' | שם | משך |
| --- | --- | --- |
| 1. | Believe in Me (בהשתתפות סלאש)   | 3:23 |
| 2. | I Love You  | 4:14 |
| 3. | Man in the Meadow (בהשתתפות ווסט ארקין)   | 4:50 |
| 4. | (Fucked Up) Beyond Belief  | 3:29 |
| 5. | Could It Be U (בהשתתפות דיזי ריד)   | 3:04 |
| 6. | Just Not There (בהשתתפות סלאש)   | 3:34 |
| 7. | Punk Rock Song  | 1:37 |
| 8. | The Majority (בהשתתפות לני קרביץ)   | 3:10 |
| 9. | 10 Years (בהשתתפות גילבי קלארק)   | 4:29 |
| 10. | Swamp Song (בהשתתפות ג'ף בק)   | 3:04 |
| 11. | Trouble (בהשתתפות סבסטיאן באך ודייב סאבו)   | 3:12 |
| 12. | Fuck You (בהשתתפות הדי או סי)   | 3:24 |
| 13. | Lonely Tonite (בהשתתפות דייב סאבו)   | 3:03 |
| משך כולל: | משך כולל: | 44:33 |
| רצועות בונוס במהדורה היפנית משנת 2009> מס' | רצועות בונוס במהדורה היפנית משנת 2009> שם | רצועות בונוס במהדורה היפנית משנת 2009> כותב(ים) | רצועות בונוס במהדורה היפנית משנת 2009> משך | רצועות בונוס במהדורה היפנית משנת 2009>  | רצועות בונוס במהדורה היפנית משנת 2009>  | רצועות בונוס במהדורה היפנית משנת 2009>  | רצועות בונוס במהדורה היפנית משנת 2009>  | רצועות בונוס במהדורה היפנית משנת 2009>  | רצועות בונוס במהדורה היפנית משנת 2009>  |
| --- | --- | --- | --- | --- | --- | --- | --- | --- | --- |
| 1. | Bambi (גרסת כיסוי לפרינס)   | פרינס | 3:30 |  |  |  |  |  |  |
| 2. | Cracked Actor (גרסת כיסוי לדייוויד בואי)   | דייוויד בואי | 3:20 |  |  |  |  |  |  |
| משך כולל: | משך כולל: | משך כולל: | 51:23 |  |  |  |  |  |  |
משתתפים > דאף מק'אגן

דאף מק'אגן – זמרה, גיטרת קצב, גיטרה אקוסטית, גיטרה בס, סינתיסייזר, פסנתר, תופים, קולות רקע
ג'וי מסטרוקאלוס – גיטרה מובילה, קולות רקע ב-"Swamp Song" ו-"Fuck You"
ריצ'רד דוגואי – גיטרה בס
אהרון ברוקס – תופים
טדי אנדרידיס – אורגן, קלווינט
משתתפים > משתתפים נוספים

סלאש – גיטרה מובילה ב-"Believe in Me" ו-"Just Not There"
דיזי ריד – פסנתר, אורגן פרפיזה, קולות רקע ב-"Could It Be You"
מאט סורום – תופים ב-"(Fucked Up) Beyond Belief"
גילבי קלארק – גיטרה מובילה, גיטרת קצב וקולות רקע ב-"10 Years"
ג'ף בק – גיטרה מובילה ב-"Swamp Song" ו-"Fuck You"
לני קרביץ – זמרה ב-"The Majority"
סבסטיאן באך – זמרה ב-"Trouble"
דייב סאבו – גיטרת קצב ב-"Trouble" ו-"Lonely Tonite"
וסט ארקין – גיטרת קצב ב-"Man in the Meadow", "Swamp Song" ו-"Fuck You"
רוב אפוסו – תופים ב-"Swamp Song" ו-"Fuck You"
בובי בראון – קולות רקע ב-"Believe in Me"
לונדון מקדניאל – זמרה ב-"Man in the Meadow", כלי הקשה ב-"The Majority"
הדי או סי – זמרה ב-"Fuck You"
הערות שוליים

↑  Believe in Me – Duff McKagan | Album, AllMusic (באנגלית)
חוף סנדי נק קייפ קוד
חוף משתנה

כמו רוב אם לא כל האזורים לאורך החוף, סנדי נק עבר שינויים גיאומורפולוגיים במהלך 150 השנים האחרונות. כאשר נבנה המגדלור הנוכחי בסנדי נק בשנת 1857, הוא היה ממוקם בנקודה המזרחית ביותר של הסרטון. כיום, המגדלור עומד יותר מ-606 מטר מערבית מהנקודה, הודות לקצב צבירה מהיר של השרטון. הרבה מהחול הנשחק מהחוף הקדמי מובל על ידי הזרמים מזרחה ושוקע שם. החוף שם אם כן,גמיש במיוחד.
בעשור האחרון, העיירה ברנסטייבל עשתה מאמצים מרובים לבלום את קצב השחיקה על ידי שימוש ביבוא חול. העבודה שהסתיימה בדצמבר 2013, דצמבר 2014 ופברואר 2015 עלתה לעיר סך של 259,000 דולר. מאמצים אלו סיפקו יציבות נאותה לטווח קצר לדיונות כך שחניונים, מערכת הספיגה, המזנון והשירותים לא נפגעו עד היום. אבל זה לא יעיל מספיק עבור חוסן וקיימוּת חופית לטווח ארוך. רק בדצמבר 2014 נוספו יותר מ-4,000 מטרים מעוקבים של חול מול הדיונות, בעלות של 90,000 דולר, ובחודש שלאחריו, הסופה ג'ונו(אנ') סחפה את רוב החול הזה.
בעיירה בארנסטייבל בוחנים פתרונות פוטנציאליים לטווח ארוך עם מימון מענקים שהתקבל לאחרונה ממשרד מסצ'וסטס לניהול אזורי חוף. חלק מהאמצעים הנבחנים עבור Sandy Neck כוללים תוכנית הזנת חופים ודיונות בקנה מידה גדול, בניית חומות ים ומבנים אחרים כדי לסייע בהגנה על קו החוף, ואולי העברה או הגדרה מחדש של מגרש החניה בהתבסס על אובדן דיונות עָתִידִי צפוי בשטח. המחזור המשתנה ללא הרף של חול נע נמשך.
ראו גם

תעלת קייפ קוד
ביאורים

↑  לצפייה במפת תצלום המציגה את המפרץ שיוצר חוף סנדי נק, ראו כאן.
↑  חברת שייט תיירותי לצפייה בלווייתנים ודולפינים, הממוקמת בנקודה על החוף הדרומי של המפרץ שיוצר שרטון סנדי נק, ורשומה במפת התצלום שביאור קודם מפנה אליה.
הערות שוליים

1 2 3 4 5 6 7 8  Sandy Neck Lighthouse, LighthouseFriends.com
↑  Sandy Neck Beach, Lonely Planet
↑  Sandy Neck Beach, Cape Cod Beaches Guied
↑  Mark Washburn, History of Sandy Neck, Coastal Neighborhoods Team, June 9, 2021
1 2  Christopher Setterlund, The Changing Shape of Sandy Neck Beach Park, Barnstable & Sandwich, Cape Cod Life Publications, May 2016
↑  Massachusetts Office of Coastal Zone Management, New England Aquarium
1 2  StormSmart Properties Fact Sheet 1: Artificial Dunes and Dune Nourishment, StormSmart Coasts, December 2013
סנדי נק ביץ', מבט מנמל יארמות'. תשומת לב למגדלור ומיקומו ביחס לקצה המזרחי (מימין) של השרטון.
פלך ווהלין

| --- | --- |
סמל פלך ווהליןסמל פלך ווהלין

סמל פלך ווהלין
 מדינה:  האימפריה הרוסית האימפריה הרוסית
 בירת החבל ההיסטורי:  ז'יטומיר
 תאריך ייסוד:  1796
 שטח:  71,736 קמ"ר
 תאריך נטישה:  3 ביוני 1925 
 אוכלוסייה:  ‏
  ‑ בחבל ההיסטורי:  2,989,482 (1904)
 קואורדינטות:  50°15′16″N 28°39′28″E﻿ / ﻿50.254444444444°N 28.657777777778°E﻿ / 50.254444444444; 28.657777777778 
  מפת מיקום  מפה מפורטת    מפה היסטורית של פלך ווהלין  he tabBackground:;tabBorder:#aaa;defaultTab:0;
 
פלך ווהלין היה גוברניה של האימפריה הרוסית, שבירתו ז'יטומיר (משנת 1804). שטח הפלך היה 71,736 קמ"ר, ואוכלוסייתו מנתה 2,989,482 תושבים בזמן מפקד האוכלוסין ב-1897. הוא גבל בפלך לובלין במערב, בממלכת גליציה ולודומריה של האימפריה האוסטרו-הונגרית בדרום-מערב, בפלך פודוליה בדרום, בפלך קייב בדרום-מזרח, בפלך מינסק בצפון-מזרח ופלך גרודנו בצפון.
הפלך נוסד בשנת 1796, לאחר שהאזור עבר לידי האימפריה הרוסית בעקבות החלוקה השנייה של פולין. בהתחלה עיר הבירה של הפלך הייתה עיר נובוגרד-וולינסקי בשנת 1804 עברה הנהלת הפלך לעיר ז'יטומיר. מבחינה מנהלית הפלך היה מחולק ל־12 אוייזדים. פלך פודוליה התקיים כיחידה מנהלית עד לסופה של האימפריה הרוסית. גם בישויות המדיניות שקמו לאחר האימפריה הרוסית (הרפובליקה העממית של אוקראינה והרפובליקה הסובייטית הסוציאליסטית האוקראינית) המשיך להתקיים פלך ווהולין אם כי בשטח יותר מצומצם - החלק המערבי של הפלך עבר לפולין בהסכם ריגה ב־1921, הפלך פורק ב-3 ביוני 1925. על שטחו נוסדו מחוז ז'יטומיר. חלק מהשטח הועבר למחוז פרוסקורוב.
אוכלוסייה

חלוקת אוכלוסיית הפלך לפי שפת אם ב-1897:
| 0 | 1 | 2 |
| --- | --- | --- |
| שפה | מספר תושבים | % מהתושבים |
| אוקראינית | 2,095,537 | 70.1 |
| יידיש | 394,774 | 13.2 |
| פולנית | 184,161 | 6.2 |
| גרמנית | 171,331 | 5.7 |
| רוסית | 104,889 | 3.5 |
| צ'כית | 27,670 | 0.9 |
| טטרית | 3,817 | 0.1 |
| בלארוסית | 3,794 | 0.1 |
| שפות אחרות | 3,509 | 0.1 |
חלוקת אוכלוסייתה הפלך לפי דת ב-1897:
| --- | --- |
דת: % מהתושבים
נצרות אורתודוקסית: 70.5
יהדות: 13.2
נצרות קתולית: 10.0
לותרניזם: 5.5
בפטיזם: 0.4
אדוקי האמונה הישנה: 0.3
דתות אחרות: 0.1
ערים מרכזיות בפלך פודוליה

ז'יטומיר (בירת הפלך)
רובנו
סטרוקונסטנטינוב
נובוגרד-וולינסקי
לוצק
קובל
קרמניץ
אוסטרוג
זסלב
הערות שוליים

↑  מפקד האוכלוסין של האימפריה הרוסית ב-1897.
↑  מפקד האוכלוסין של האימפריה הרוסית ב-1897.
רוברט וול

| --- | --- |

רוברט וול, 2012
 לידה:  9 באוקטובר 1951 (בן 73) יוניון, ארצות הברית 
 מדינה:  ארצות הברית 
 תקופת הפעילות:  מ-1980 
 מקום לימודים:  אוניברסיטת יוסטון  תיכון יוניון 
 פרסים והוקרה:  פרס אמי לבידור בפריים טיים (1991, 1992) 
 פרופיל ב-IMDb
 
רוברט וול (באנגלית: Robert Wuhl; נולד ב-9 באוקטובר 1951) הוא שחקן קולנוע, קומיקאי ותסריטאי יהודי- אמריקאי. התפרסם בזכות תפקידיו בסרטים "באטמן", "בוקר טוב, וייטנאם" ו"מעריצה צמודה".
וול זכה בשני פרסי אמי ביחד עם בילי קריסטל על כתיבתם לטקסי האוסקר של השנים 1991 ו-1992.
חייו

וול נולד בעיירה יוניון שבניו ג'רזי למשפחה יהודית, למד דרמה באוניברסיטת יוסטון.
החל את דרכו בתעשיית הבידור כקומיקאי ובקומדיית הנעורים "אבירי הוליווד" לפני שהתגלה בדרמת המלחמה הקומית "בוקר טוב, וייטנאם", בה שיחק בתפקיד מרטי דרייויץ' ובקומדיית הספורט "מעריצה צמודה" בתפקיד לארי הוקאט.
ב-1989 שיחק וול בשובר הקופות המצליח של טים ברטון "באטמן" בתור העיתונאי אלכסנדר נוקס, דמות אשר שב לגלם כהופעת קמאו בקרוסאובר "המשבר בעולמות האינסופיים" של יקום החץ.
זכה להצלחה רבה כתסריטאי לאחר שכתב ביחד עם בילי קריסטל את התסריט לטקסי האוסקר, עבודה זו זיכתה את וולף בשני פרסי אמי.
בהמשך דרכו כשחקן הופיע לצדם של רוברט דה נירו בהפקתו "פילגש" וטומי לי ג'ונס בדרמת הספורט "קוב" בתפקיד סופר ספרי הספורט אל סטאמפ.
וול ביים, כתב, הפיק וכיכב בתפקיד הראשי במשך שש שנים בקומדיית המצבים "ארליס" לצידה של סנדרה או.
בשנת 2022 שיחק את הסוהר פיליפס בסרט הדרמה "When George Got Murdered" על רצח ג'ורג' פלויד.
וול נשוי לשחקנית ברברה קפלי.
ג'ון אוטאקה

ג'ון צ'וקוודי אוטאקה (באנגלית: John Chukwudi Utaka; נולד ב-8 בינואר 1982) הוא כדורגלן עבר ניגרי ששיחק בעמדת החלוץ.
קריירת מועדונים

אוטאקה התחיל את הקריירה שלו בקבוצת הכדורגל של אנוגו ריינג'רס. בשנת 1998 חתם באל-מוקאוולון מליגת העל המצרית וכעבור עונה אחת חתם באיסמאעילי.
בשנת 2001 חתם בא-סד מליגת העל הקטרית תמורת שכר טרחה של מיליון דולר והפך למשתכר הגבוה בקטר באותה תקופה.
בשנת 2002 חתם בלאנס מליגת העל הצרפתית בה שיחק שלוש שנים.
בשנת 2005 חתם בסטאד רן. תחילה התקשה למצוא את מקומו בקבוצה הבוגרת אך לאחר פציעתו של אלכסנדר פריי הפך לשחקן הרכב. בפברואר 2006 הבקיע שלושער בשני משחקים ברציפות נגד לאנס ואולימפיק ליון. בזכות ביצועים אלו זכה בתואר כדורגלן החודש של העיתון ל'אקיפ.
ביולי 2007 חתם לארבע שנים בפורטסמות' מהפרמייר ליג תמורת 7 מיליון פאונד. ב-11 באוגוסט 2007 הבקיע את שער הבכורה שלו בקבוצה במשחק הליגה נגד דרבי קאונטי. היה שותף לזכייה של המועדון בגביע ה-FA אחרי הניצחון 0-1 נגד קארדיף סיטי בו בישל אוטאקה את השער לבן ארצו נוואנקוו קאנו.
ב-29 בינואר 2011 חזר לצרפת וחתם לשנתיים וחצי במונפלייה. ב-20 במאי 2012 הבקיע צמד בניצחון 1-2 נגד פריז סן-ז'רמן שהבטיח אליפות ראשונה בתולדות המועדון.
ב-1 באוגוסט 2013 חתם לשנתיים בסיוואספור מליגת העל הטורקית.
ביולי 2017 חתם בסדאן מהליגה הרביעית ובסיום העונה פרש מכדורגל.
קריירה בינלאומית

ב-16 ביוני 2001 ערך את הופעת הבכורה שלו בנבחרת ניגריה בניצחון 0-2 נגד נמיביה. ב-29 במרץ 2003 הבקיע את שער הבכורה שלו בנבחרת בניצחון 0-1 נגד מלאווי.
השתתף עם הנבחרת פעמיים בגביע העולם בכדורגל וגביע אפריקה לאומות.
תארים

הגביע המצרי: 1999/2000
גביע האלופות למועדונים ערבים: 2001
גביע ה-FA: 2007/2008
ליגת העל הצרפתית: 2011/2012
מלך שערי ליגת העל המצרית: 1999/2000